Georges Gilson

**Georges Edmond Robert Gilson** (1929–2024) var en fransk geistlig, katolsk erkebiskop av Sens og prelat for *Mission de France o Pontigny*.

## Liv og virke
### Bakgrunn
Georges Gilson var guttespeider i unge år. Han studerte ved Institut Catholique de Paris og Det pavelige gregorianske universitet i Roma.

### Prest
Han ble ordinert til prest for erkebispedømmet Paris av Emile-Arsène Blanchet den 21. april 1957 og arbeidet deretter som prest i Nanterre. I 1965 ble han sekretær for Pierre Veuillot, erkebiskop av Paris, og ledsaget ham i den siste sesjonen av Det andre Vatikankonsil. Han beholdt oppgaven som sekretær under erkebiskop Veuillots etterfølger, kardinal François Marty, som utnevnte ham til generalvikar for erkebispedømmet Paris i 1974.

### Hjelpebiskop i Paris
Pave Paul VI utnevnte ham til titulærbiskop av Benda og hjelpebiskop i Paris den 13. juli 1976. Han ble ordinert til biskop av kardinal Marty den 9. oktober samme år; medkonsekratorer var hjelpebiskopene Robert Frossard og Daniel Pézeril.

Han fikk ansvaret for å sette sammen Den franske katolske bispekonferanses katekesemanual *[[Pierres Vivantes (katekese)|Pierres Vivantes]]* (Levende stener), som endte med å ikke ikke få godkjenning fra Vatikanet.

### Biskop av Le Mans
Den 13. august 1981 utnevnte pave Johannes Paul II ham til biskop av Le Mans.

### Erkebiskop av Sens og prelat for ''Mission de France''
Den 2. august 1996 ble han utnevnt til erkebiskop av Sens og prelat for *[[Mission de France]]*. Han var metropolitanerkebiskop for kirkeprovinsen Sens frem til 2002, da det ble foretatt en omorganisering, og erkebispedømmet ble tildelt kirkeprovinsen Dijon den 8. desember samme år.

Den 31. desember 2004 innvilget Johannes Paul II hans aldersbetingede avskjedssøknad. Gilson trakk seg deretter tilbake til Paris.

Fredag den 19. juni 2009, festen for *Det hellige Hjerte*, deltok han i seremonien for å overføre Madeleine-Sophie Barats levninger til *Sacré-Cœur*-kapellet i *Saint-François-Xavier*-kirken i Paris. Seremonien ble ledet av kardinal André Vingt-Trois, erkebiskop av Paris.

Han døde i Paris den 27. november 2024, i en alder av 95 år.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Biskop Marie-Prosper-Adolphe de Bonfils (1841–1912) *1898
* Kardinal Louis-Ernest Dubois (1856–1929) *1901
* Erkebiskop Georges-François-Xavier-Marie Grente (1872–1959) *1918
* Biskop Marcel-Marie-Joseph-Henri-Paul Dubois (1896–1967) *1948
* Kardinal Gabriel Auguste François Marty (1904–1994) *1952
* Erkebiskop *Georges Gilson* (1929–2024) *1976

## Referanser